[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 23.3.2007

KOM(2007) 150 endelig

2005/0042A (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af Europa-Parlamentets og Rådets afgørelse om oprettelse af det andet EF-handlingsprogram for sundhed (2007-2013)

2005/0042A (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af Europa-Parlamentets og Rådets afgørelse om oprettelse af det andet EF-handlingsprogram for sundhed (2007-2013) (EØS-relevant tekst)

1. BAGGRUND

Forslag sendt til Europa-Parlamentet og Rådet (KOM(2005)115 - 2005/0042 (COD): | 13. april 2005 |

Udtalelse afgivet af Regionsudvalget: Udtalelse afgivet af Det Europæiske Økonomiske og Sociale Udvalg: | 16. februar 2006 14. februar 2006 |

Udtalelse afgivet under Europa-Parlamentets førstebehandling: | 16. marts 2006 |

Ændret forslag fra Kommissionen (KOM(2006) 234 - 2005/0042A (COD) fremsendt: | 24. maj 2006 |

Politisk enighed i Rådet: | 30. november 2006 |

Fælles holdning vedtaget: | 22. marts 2007 |

2. FORMÅLET MED KOMMISSIONENS FORSLAG

Programmet tager sigte på at bidrage til beskyttelse af borgernes sundhed og sikkerhed gennem specifikke aktioner på sundhedsområdet. Det sætter EU i stand til at supplere, støtte og øge værdien af medlemsstaternes politikker og bidrager således til at forbedre solidariteten og velstanden i EU ved at beskytte og fremme menneskers sundhed og sikkerhed og forbedre folkesundheden. Programmet for 2007-2013 har tre hovedmålsætninger: forbedre borgernes sundhedssikkerhed, fremme sundhed og udarbejde og formidle viden om sundhed.

Disse målsætninger skal opfyldes gennem en kombination af aktioner og instrumenter i overensstemmelse med de prioriteringer, der er fastsat i de årlige arbejdsprogrammer.

3. BEMÆRKNINGER TIL DEN FÆLLES HOLDNING

Den 30. november 2006 nåede Rådet enstemmigt til politisk enighed om forslaget til afgørelse om oprettelse af det andet EF-handlingsprogram for sundhed (2007-2013). Det tog for det meste udgangspunkt i Kommissionens ændrede forslag af 24. maj 2006. Det ændrede forslag tilpasser omfanget og rækken af programmets aktioner til programmets budget, som blev væsentligt reduceret som følge af den interinstitutionelle aftale om Fællesskabets finansieringsramme (2007-2013), og til Europa-Parlamentets synspunkter. På den måde blev sundhedsprogrammet adskilt fra programmet for forbrugerbeskyttelse, og der blev sat nyt fokus på sundhedsmæssige uligheder, fremme af mulighederne for at blive ældre med et godt helbred og hensyn til børns sundhed og kønsrelaterede sundhedsproblemer, som afspejler Europa-Parlamentets ændringsforslag, som blev vedtaget ved afstemningen under førstebehandlingen i marts 2006.

Rådets drøftelser i forbindelse med det ændrede forslag koncentrerede sig om flere specifikke spørgsmål, som både vedrørte programmets indhold og gennemførelse.

Nogle medlemsstater tog forbehold over for væsentlige indholdsmæssige spørgsmål, såsom prioriteringen af mindskelse af forekomsten af de vigtigste sygdomme og det arbejde, der skal iværksættes for at forbedre EU's evne til at reagere på sundhedstrusler, f.eks. støtte til netværkssamarbejde mellem laboratorier.

Endvidere ønskede en række medlemsstater at få mere klarhed over de finansielle mekanismer, der skal anvendes i programmet, f.eks. hvordan driftstilskud vil blive brugt, hvordan programudvalget skal fungere, og hvordan programmet skal evalueres.

Der blev fundet en udvej for medlemsstaternes forbehold gennem enkelte mindre ændringer af teksten, under fuld hensyntagen til ånden i Kommissionens ændrede forslag. Disse omfattede:

- tilføjelse af en henvisning til de vigtigste sygdomme i artikel 2 i betragtning af Europa-Parlamentets ønske om at fremhæve mindskelse af forekomsten af de vigtigste sygdomme som et af programmets hovedformål

- tilføjelse af tekst i betragtning 32 og artikel 13 for at præcisere evalueringens form og formål yderligere

- en ændring i bilag 1, punkt 1.1.1 om beskyttelse af borgere mod sundhedstrusler for at fremhæve, at Fællesskabets aktion har til formål at hjælpe med at styrke medlemsstaternes evne til at støtte eksisterende laboratorier, som udfører EF-relevant arbejde, frem for at indføre nye EF-mekanismer

- med hensyn til de finansielle ordninger forblev ordlyden i artikel 8 uændret, men der blev tilføjet en ny betragtning 33 som vejledende fortolkning for at gøre det klarere, at programudvalget vil blive informeret i fuldt omfang

- med hensyn til driftstilskud til ikke-statslige organer (ngo'er) blev ordlyden i betragtning 26 og artikel 4 ændret lidt for at tage højde for medlemsstaternes betænkeligheder med hensyn til bestemmelsens anvendelsesområde, men det ændrede ikke sigtet med Kommissionens forslag.

I overensstemmelse med den almindelig tilgang til alle Fællesskabets programmer for den finansielle programmeringsperiode 2007-2013 ændrede Rådet rækkefølgen i programmets artikler.

Da den fælles beslutningsprocedure endnu ikke er afsluttet, vil det ikke være muligt at anvende det nye retsgrundlag fra 2007; det vil derfor blive sikret, at sundhedsaktionerne i 2007 finansieres på det eksisterende retsgrundlag (1786/2002/EF). Den budgetpost, der skal anvendes til at finansiere driftsudgifterne i 2007, vil derfor være den samme som i 2006, men der er foretaget en intern overførsel for at kunne anvende budgetbevillingerne til folkesundhedsprogrammet i 2007. Det vil blive sikret, at teksten i det nye retsgrundlag bliver tilpasset i overensstemmelse hermed, dvs. med hensyn til det nye programs gennemførelsesdato, varighed og samlede budget[1], og at de nødvendige overgangsforanstaltninger tilføjes.

Rådets fælles holdning blev vedtaget enstemmigt den 22.3.2007.

4. KONKLUSION

Kommissionen finder, at den fælles holdning er i overensstemmelse med målene og tilgangen i Kommissionens ændrede forslag. Kommissionen vil støtte interinstitutionelle bestræbelser for at nå til enighed i forbindelse med andenbehandlingen.

[1] 321,5 mio. EUR i løbende priser.